“ศักดิ์สยาม” สั่ง รฟท.ลุยเปิดประมูลส่วนต่อขยาย “สายสีแดง” 3 เส้นทางกว่า 2 หมื่นล้าน
รัฐมนตรีว่าการกระทรวงคมนาคม สั่ง รฟท. เร่งเปิดประมูลก่อนสร้างรถไฟฟ้า “สายสีแดง” ส่วนต่อขยาย 3 เส้นทาง รวมมูลค่ากว่า 2 หมื่นล้านบาท คาดเปิดประมูลได้ภายในเดือนธันวาคม 2565
รัฐมนตรีว่าการกระทรวงคมนาคม สั่ง รฟท. เร่งเปิดประมูลก่อนสร้างรถไฟฟ้า “สายสีแดง” ส่วนต่อขยาย 3 เส้นทาง รวมมูลค่ากว่า 2 หมื่นล้านบาท คาดเปิดประมูลได้ภายในเดือนธันวาคม 2565
24 มิ.ย. 2565

นายศักดิ์สยาม ชิดชอบ รัฐมนตรีว่าการกระทรวงคมนาคม เปิดเผยว่า ได้สั่งการให้การรถไฟแห่งประเทศไทย หรือ รฟท. เร่งเปิดประกวดราคาหาผู้รับจ้าง สายสีแดง ส่วนต่อขยาย 3 เส้นทาง ได้แก่ ช่วงตลิ่งชัน-ศิริราช ระยะทาง 5.7 กิโลเมตร วงเงิน 4,694.36 ล้านบาท, ช่วงรังสิต – มหาวิทยาลัยธรรมศาสตร์ ศูนย์รังสิต ระยะทาง 8.84 กิโลเมตร วงเงิน 6,468.69 ล้านบาท ภายในเดือนธันวาคม 2565 ส่วนช่วงตลิ่งชัน – ศาลายา ระยะทาง 14.8 กิโลเมตร วงเงิน 10,670.27 ล้านบาท มีความพร้อมประกวดราคาในเดือนมกราคม 2566
โดยทั้ง 3 เส้นทาง จะเริ่มก่อสร้างในเดือนพฤษภาคม 2566 คาดว่าจะแล้วเสร็จในปี 2569 สามารถเปิดให้บริการต่อขยายเส้นทางจากรถไฟสายสีแดงที่เปิดให้บริการในปัจจุบัน ไปยังพื้นที่ชานเมืองทางทิศเหนือและทิศตะวันตกของกรุงเทพมหานคร รองรับการเดินทางของประชาชนและนักศึกษาจากมหาวิทยาลัยธรรมศาสตร์ ศูนย์รังสิต มหาวิทยาลัยมหิดล ศาลายา รวมถึงประชาชนที่ใช้บริการโรงพยาบาลศิริราช ให้ได้รับความสะดวกสบายในการเดินทางได้อย่างตรงเวลายิ่งขึ้น
สำหรับช่วงบางซื่อ-พญาไท-มักกะสัน-หัวหมาก และช่วงบางซื่อ-หัวลำโพง (Missing Link) ระยะทาง 25.9 กิโลเมตร อยู่ระหว่างการปรับปรุงแบบสถานีราชวิถีใหม่ให้ผู้โดยสารเดินเชื่อมเข้าสู่อาคารโรงพยาบาลรามาธิบดีได้สะดวก และเป็นการบูรณาการการใช้ประโยชน์เส้นทางรถไฟสายสีแดงช่วง Missing Link ให้เกิดประโยชน์กับประชาชนสูงสุดในการเดินทางเชื่อมต่อ ซึ่งคาดว่าจะสามารถเปิดให้บริการได้ภายในปี 71
นายศักดิ์สยาม ยังเน้นย้ำ และสั่งการให้คณะกรรมการกำหนดราคากลางโดยพิจารณาดำเนินการให้เป็นไปตามข้อกฎหมาย มติคณะรัฐมนตรีที่เกี่ยวข้อง และปฏิบัติตามหลักธรรมาธิบาลอย่างเคร่งครัดก่อนเสนอต่อคณะรัฐมนตรี และ ให้ รฟท. ดำเนินการ